xivada “Pahlavon Mahmud — bahodirlar o'yini” xalqaro turniri yakunlandi

xiva shahrida 4–5 iyun kunlari “Pahlavon Mahmud — bahodirlar o'yini” xalqaro turniri bo'lib o'tishi xabar qilingandi. “Bugun.uz” muxbiri yakuniga yetgan musobaqa tafsilotlari haqida ma'lumot beradi.
Tadbir Turizm va madaniy meros vazirligi, Butunjahon strongmenlar federatsiyasi hamda xorazm viloyati hokimligi bilan hamkorlikda o'tkazildi. Turnirga dunyoning 14 davlatidan, jumladan, Braziliya, Yangi Zelandiya, Italiya, Ispaniya, Frantsiya, Ozarbayjon, Qozog'iston, Eron, Hindiston, Polsha, Yaponiya, Tojikiston va O'zbekistondan 15 nafar sportchi ishtirok etdi.
Qayd etilishicha, sportchilar musobaqaning dastlabki kunida og'ir qoplarni qo'qon aravaga ortish va uni ma'lum masofaga olib borish va obkachni kuch bilan ko'tarish shatrlarini bajargan. Turnirning so'ngi kunida ishtirokchilar langar tortish, xiva ustunlarini ushlab turish,qilichlarni vertikal ushlash shartlari bo'yicha kuch sinashdi.
xalqaro musobaqa yakuni bo'yicha eng yuqori natija qayd etgan eronlik atlet Rizo Geytasi g'olib bo'ldi. Shuningdek, pahlavonlar o'yinining ikkinchi o'riniga yangi zelandiyalik Rongo Kin loyiq deb topildi. Kuchli uchlikni Rossiya vakili Pyotr Martinenko yakunlab berdi.
“Pahlavon Mahmud — bahodirlar o'yini” xalqaro turniri g'olibiga 5000 dollar, ikkinchi o'rin uchun 3000 dollar, musobaqani uchinchi o'rinda yakunlagan atlet 1000 dollar pul mukofoti bilan taqdirlandi.
Turizm va madaniy meros vazirligi, Butunjahon strongmenlar federatsiyasi hamda xorazm viloyati hokimligi hamkorligida tashkil etilgan turnir davomida chet ellik atletlar Pahlavon Mahmud maqbarasini ziyorat qildi.
Avvalroq xivada bo'lib o'tgan turnirning ochilish marosimidan fotoreportaj tayyorlangandi. Shuningdek, turizm va madaniy meros vaziri Aziz Abduhakimov atletlarga muvofaqqiyat tilab, musobaqani tashkil etilishidan ko'zlangan maqsadlar haqida ma'lumot bergandi.